Девојка је момку прстен повраћала
Девојка је момку
Прстен повраћала:
„Нај ти момче прстен,
Мој те род не воли:
Ни отац ни мајка,
Ни брат ни сестрица.
Ја босиљак сејем
Мени пелен ниче:
Ој пелен, пеленче
Моје горко цвеће;
У киту те вијем,
У чашу те свијем;
У чашу те свијем
Моме драгом дајем:
Пи ми драги, пи ми,
И ја сам га пила;
И ја сам га пила,
Кад сам теб’ љубила!”

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 6, стр. 15.

Сватовске песме
Народне песме у Крајини